cyanic-selkie/wikianc huggingface dataset:
Kino industrija
Lietuva
Po Antrojo pasaulinio karo, Lietuvai praradus nepriklausomybę, visą kino gamybą bei platinimą ėmė kontroliuoti sovietų valdžia. Tik 1957 m. pasirodė pirmasis pilnametražis filmas, sukurtas Lietuvos kino studijos pajėgomis. Tai Vytauto Mikalausko „Žydrasis horizontas“. Išeivijoje išgarsėjo lietuvis Jonas Mekas, vienas garsiausių eksperimentinio avangardinio kino kūrėjų. Lietuvai atgavus nepriklausomybę, iškilo finansavimo problema. Kai kurie kino kūrėjai, įpratę būti finansuojami iš Maskvos, sunkiai prisitaikė prie naujų sąlygų – valstybė smarkiai sumažino filmų finansavimą. Išpopuliarėjo komerciniai užsienio filmai, lietuviški filmai vis rečiau rodyti kino teatruose. Tačiau atsirado įvairių smulkesnių kino studijų, nauja gabių kino kūrėjų karta.
Istorija
thumb|right|240px|Vaizdas iš filmo „The Story of the Kelly Gang“
Pirmasis kada nors sukurtas vaidybinis filmas buvo „The Story of the Kelly Gang“, Australijos kino filmas, remiantis liūdnai pagarsėjusia Ned Kelly gaujos istorija. 1906 metais Dan Barry ir Charles Tait iš Melburno prodiusavo ir režisavo Kelly Gang gaujos istoriją, tylų, kvapą gniaužiantį filmą, kuris tęsėsi nepertraukiamai 80 minučių. Tai tęsėsi net iki 1911, kai šalys, išskyrus Australiją, pradėjo kurti vaidybinius filmus. Iki šio laiko Australija sukūrė 16 pilnametražių vaidybinių filmų.
XX a. 2-ojo dešimtmečio pradžioje kino pramonė buvo visiškai pavergta D.W. Griffith filmo „Tautos gimimas“ (The Birth of a Nation). Be to, XX a. pradžioje kino gamybos kompanijos iš Niujorko ir Naujojo Džersio pradėjo judėti į Kaliforniją, dėl gero oro ir ilgesnių dienų. Nors tuo metu egzistavo elektros lemputės, tačiau nei viena nebuvo pakankamai galinga, kad tinkamai atskleistų filmą, tad geriausias apšvietimo šaltinis filmo gamybai buvo natūrali saulės šviesa. Be vidutinio sunkumo ir sauso klimato, taip pat buvo atsižvelgiama į valstiją dėl atvirų erdvių ir labai skirtingų gamtos peizažų. Kita priežastis buvo Pietų Kalifornijos atstumas nuo Naujojo Džersio, kuris dar labiau pasunkino Tomui Edisonui užtikrinti savo filmuotos medžiagos patentus. Tuo metu Edisonui priklausė beveik visi patentai, priskiriami vaidybinių filmų gamybai, ir Rytuose filmų prodiuseriai veikė nepriklausomai nuo „Edison’s Motion Picture Patents Company“ kompanijos ir buvo dažnai paduodami į teismą arba jiems įsakinėdavo Edisonas bei jo agentai. Taigi filmų kūrėjai, dirbantys vakarinėje pakrantėje, galėjo dirbti nepriklausomai nuo Edisono kontrolės. Jei jis pasiųsdavo agentus į Kaliforniją, žodis paprastai pasiekdavo Los Andželą prieš atvykstant agentams ir filmo kūrėjai galėjo pabėgti į netoliese esančią Meksiką.
Holivudas
Pirmoji kino studija Holivudo apylinkėje, „Nestor Studios“, buvo įkurta 1911 metais Al Christie ir David Horsley, sename pastate šiauriausiame vakarų kampe Sunset Boulevard ir Gower gatvių sankirtoje. Tais pačiais metais dar penkiolika nepriklausomų kino studijų įsikūrė Holivude. Holivudas tapo taip stipriai susijęs su kino pramone, kad žodis „Holivudas“ yra naudojamas šnekamojoje kalboje kalbant apie visą pramonę. 1913 metais Cecil B. DeMille, kartu su Jesse Lasky, nuomojosi palėpę su studijos įrenginiais, pietrytiniame Selma ir Vine gatvių kampe, kur buvo įsteigta „Burns and Revier“ studija ir laboratorija. Tuo metu DeMille pradėjo prodiusuoti „The Squaw Man“ (1914 m.). Studija tapo žinomas kaip „Lasky-DeMille Barn“, o šiuo metu tai yra Holivudo paveldo muziejaus vieta.
Charlie Chaplin studija šiauriniame La Brea ir DE Longpre aveniu kampe, tik į pietus nuo Sunset bulvaro, buvo pastatyta 1917 metais. Studija turėjo daug savininkų po 1953 m., įskaitant „Kling Studios“, kurios sukūrė televizijos serialo „Supermeną“, kur pagrindinį vaidmenį atliko George Reeves; Red Skelton, kuris naudojo garso sales savo CBS televizijos estradiniams pasirodymams; ir CBS, kuri šioje studijoje filmavo televizijos serialus, tokius kaip „Perry Mason“ (vaidino Raymond Burr). Taip pat studija priklausė Herb Alpert „A&M Records“ ir „Tijuana Brass Enterprises“. Šiuo metu studija priklauso „The Jim Henson Company“ kompanijai, joje filmuojamas serialas „Muppets“. 1969 m. Los Andželo Kultūros paveldo taryba įvardijo studiją istoriniu kultūros paminklu.
Garsus Holivudo ženklas iš pradžių skambėjo „Hollywoodland“. Jis buvo pastatytas 1923 m. reklamuoti naujų būstų plėtrą minėtuose Holivudo kalvose. Keletui metų ženklas buvo paliktas irti. 1949 m. Holivudo prekybos rūmai įsikišo ir pasiūlė pašalinti paskutines keturias raides ir suremontuoti likusias. Ženklas, esantis Lee kalno viršuje, dabar yra registruotas prekinis ženklas ir negali būti naudojamas be Holivudo prekybos rūmų sutikimo, kurie taip pat valdo garbingą Šlovės alėją. 170px|right|thumb| [[Holivudo ženklas šiandieną]]
Pirmųjų Akademijos apdovanojimų pristatymo ceremonija įvyko 1929 metų gegužės 16d., per pokylį, vykusį Blossom salėje, „Hollywood Roosevelt“ viešbutyje, Holivudo bulvare. Bilietai kainavo USD $10,00, dalyvavo 250 žmonių. Nuo maždaug 4-ojo dešimtmečio penkioms pagrindinėms Holivudo kino studijoms iš viso Los Andželo rajono, „Paramount“, „RKO Pictures“, „20th Century Fox“, „Metro-Goldwyn-Mayer“ ir „Warner Bros“, priklausė dideli, grandioziniai kino teatrai visoje šalyje, kurie rodė jų studijų filmų peržiūras. Tarp 1927 m. (veiksminga nebyliojo kino eros pabaiga) ir 1948 m. laikotarpis yra laikomas Holivudo studijos sistemos amžiumi, arba, bendresne kalba, Holivudo aukso amžiumi. Įžymi data – 1948 m., teismo sprendimu, Aukščiausiasis Teismas nusprendė, kad kino studijos nebegalėjo valdyti kino teatrų ir galėjo rodyti tik jų studijoms priklausančius filmus bei kino žvaigždes, todėl Holivudo istorijos era neoficialiai baigėsi. Iki 6-ojo dešimtmečio vidurio, kai televizija buvo pelningas sumanymas, kuris buvo linkęs įsitvirtinti ilgam, kino studijos taip pat pradėjo būti naudojamos programavimo gamybos terpėje, kuri vis dar yra norma šiandien.
Bolivudas
thumb|Vaizdas iš Indijos kino industrijos. Bolivudas yra neformalus terminas populiariai naudojamas hindi kalboje, apibūdinantis filmų industriją, įsikūrusią Mumbajuje (formaliai žinomas kaip Bombėjus), Maharaštroje, Indijoje. Terminas dažnai neteisingai vartojamas, nes nukreipia į Indijos kino visumą, tačiau tai tik bendra visos Indijos kino pramonės dalis, apimanti ir kitus gamybos centrus, gaminančius filmus įvairiomis kalbomis. Bolivudas yra didžiausias filmų gamintojas Indijoje ir vienas iš didžiausių filmų gamybos centrų pasaulyje.
Bolivudas yra oficialiai vadinamas Hindi kinu. Čia įsivyravo Indijos anglų kalbos dialogai, taip pat dainos. Indijoje yra įprasta matyti filmus, kuriuose rodomi dialogai su angliškais žodžiais (taip pat žinomas kaip Hinglish), frazėmis arba net visais sakiniais.
Režisieriaus Dadasaheb Phalke „Raja Harishchandra“ (1913 m.) buvo pirmasis nebylus filmas, pagamintas Indijoje. Iki 4-ojo dešimtmečio pramonė gamino daugiau nei 200 filmų per metus. Pirmasis Indijos garsinis filmas, „Ardeshir Irani’s Alam Ara“ (1931 m.), susilaukė didžiulės komercinės sėkmės. Buvo aiškiai matyti, kad Indijoje yra didžiulė rinka garsiniams filmams bei miuziklams; Bolivudas ir visa regioninė kino pramonė greitai perėjo prie garsinio filmavimo.
Ketvirtasis ir 5-ajame dešimtmečiai buvo audringas laikotarpis: Indija nukentėjo nuo Didžiosios depresijos, II pasaulinio karo, Indijos nepriklausomybės judėjimo ir šalies padalijimo. Dauguma Bolivudo filmų buvo padedantys užmiršti kasdienybę, bet ten taip pat buvo ir režisierių, kurie stengėsi paliesti sudėtingus socialinius klausimus, arba naudojo Indijos kovą už nepriklausomybę kaip foną, jų kūrybinei erdvei. 1937 m. režisierius Ardeshir Irani (po filmo „Alam Ara“ šlovės) pastatė pirmąjį spalvotą filmą hindi kalba – „Kisan Kanya“. Kitais metais jis pastatė kitą spalvotą filmą, „Mother India“ versiją. Tačiau spalva netapo populiari ypatybė iki vėlyvojo 6-ojo dešimtmečio. Tuo metu išlaidūs, romantiški miuziklai ir melodramos buvo pagrindinė produkcija kino teatruose.
Super Mario Bros.
Super Mario Bros. – videožaidimas, išleistas „Nintendo“ kompanijos 1985 m. Nintendo Entertainment System konsolei.
„Super Mario Bros.“ įtrauktas į Gineso rekordų knygą kaip visų laikų perkamiausias žaidimas: iš viso parduota apie 40,24 mln. „Super Mario Bros.“ kopijų,. Super Mario Bros. atnešė didelę sėkmę Nintendo Entertainment System konsolei ir ją labai išpopuliarino.
Istorija
1983 m. per video žaidimų nuosmukį Shigeru Miyamoto sukūrė žaidimą „Mario Bros“. Šis žaidimas išgarsino personažą – italą santechniką Mario (bei jo jaunesnįjį brolį dvynį Luigi) ir jis tapo „Nintendo“ talismanu. Po dvejų metų Mario ir Luigi pasirodė populiariausiame kada nors sukurtame žaidime „Super Mario Bros.“. Žaidimas padarė didelį lūžį videožaidimų pasaulyje ir pakeitė visą šių žaidimų supratimą.
Žaidimas
Tai platformer žanro žaidimas. Žaidėjas valdo italų santechniką Mario (antrasis žaidėjas valdo Luigi). Pagrindinis žaidimo tikslas – įveikti visus Grybų karalystės lygius, pakeliui pašalinant drakono Bowser parankinius, o vėliau ir jį patį, taip išgelbstint princesę ir visą Grybų karalystę. Mario dažniausiai atakuoja tiesiog užšokdamas ant priešo. Paėmęs ugnies gėlę Mario gali šaudyti ugnies kamuoliais, tačiau šie ne visada veiksmingi.
Visą žaidimą sudaro 8 pasauliai, kurių kiekvienas dar suskaidytas į keturis lygius, taigi iš viso žaidimą sudaro 32 lygiai. Žaidime yra 4 skirtingi lygių tipai:
Kiekvieno pasaulio ketvirtasis lygis yra pilies lygis, kurio pabaigoje laukia piktasis drakonas Bowser. Jį nugalėti galima dviem būdais: Kiekvieną kartą Bowser įveikti vis sunkiau. Pirmuose septyniuose pilies lygiuose nugalėjus Bowser yra išgelbėjamas grybažmogis Toad, kuris pasako, jog princesė yra kitoje pilyje. Galiausiai 8-4 lygyje nugalėjus Bowser yra išvaduojama princesė. Tikslas pasiektas, bet žaidimas galutinai neužsibaigia – žaidimas pradedamas vėl nuo 1-1 lygio, tačiau lygiai šiek tiek sudėtingesni.
Minusinis pasaulis
thumb|right|200px|Minusinis pasaulis Dėl žaidimo broko perėjus kiaurai sieną yra įmanoma patekti į -1 lygį. Tai povandeninis ir galo neturintis lygis. Į jį galima patekti 1-2 lygyje prie pat išėjimo atbuliniu šuoliu kiaurai perskrodus plytas, taip patenkant į Warp Zone. Šis brokas vėliau buvo ištaisytas „Super Mario All-Stars“ ir „Super Mario Bros. Deluxe“ žaidimuose.
FC Daugava
Daugpilio „Daugava“ – Latvijos futbolo klubas iš Daugpilio.
Istorija
Klubas įkurtas dar 1909 metais, vėliau buvo iširęs, pakartotinai įkurtas 2000 m. Virslygoje debiutavo 2004 m., po metų vėl iškrito į pirmąją lygą, o 2006 m. klubas su jau daug didesniu biudžetu ir infrastruktūra sugrįžo į Virslygą. Klubo komanda 2009 m. sezone žaidė Latvijos aukščiausioje lygoje, o 2009 m. pradžioje prisijungė prie Dinaburg Daugavpils klubo, bet išliko kaip dukterinė komanda I lygoje, o metų pabaigoje žlugus „Dinaburg“ klubui tapo pagrindine miesto komanda.
Septynios sielos
Septynios sielos – 2008 m. JAV sukurta fantastinė drama. Nors kai kurių kritikų nuomonė apie juostą buvo negatyvi (interneto svetainė Rotten Tomatoes ją vertina vos 27% teigiamų atsiliepimų), ji sulaukė didelės finansinės sėkmės.
Informacinės technologijos
Informacinės technologijos (IT) – tai kompiuterių technologijų panaudojimas įvairiems duomenims ar informacijai saugoti, gauti, siųsti ar manipuliuoti. Vietoj pavadinimo Informacinės technologijos tekste dažnai naudojamas ir yra plačiai suprantamas trumpinys IT. Pastaruoju metu terminas informacinės technologijos dažnai praplečiamas apimant ir elektroninius ryšius pavadinant Informacijos ir ryšių technologijos (IRT, ). IKT (informacinės komunikacinės technologijos) – geriau suprantamos kaip informacinės kompiuterinės technologijos, tai kompiuterinių programų, kompiuterinės įrangos panaudojimas perteikiant, teikiant informaciją, mokant bei mokantis. Informacinių technologijų sistema (ITS) – tai informacinė sistema, ryšių sistema arba, bendrai sakant, kompiuterinė sistema, įskaitant visą techninę, programinę ir išorinę įrangą, kurią valdo ribota vartotojų grupė.
Septynios sielos
Turinys
Praėjus 2 metams ir negalėdamas susitaikyti su savo poelgio pasekmėmis, Timas nusprendžia tapti donoru septyniems žmonėms, dovanodamas jiems taip reikalingus organus po to, kai įvykdys iš anksto suplanuotą savižudybę, o jo vaikystės draugas Denas Morisas įvykdys jo paskutinę valią...
Informacinės technologijos
Žmonės pradėjo saugoti, rinkti ir dalintis įvairia informacija, kai šumerai išrado raštą maždaug 3000 m. pr. m. e. Mesopotamijoje. Informacinės technologijos kaip terminas pirmą kartą buvo apibrėžtas ir panaudotas tik 1958 m. Harvardo verslo apžvalgos straipsnyje. Autoriai Haroldas J.Levitas (Harold J. Leavitt) ir Tomas L.Vizelis (Thomas L. Whisler) pakomentavo, kad „<…> naujoji technologija dar neturi bendro pavadinimo. Mes ją vadiname informacinėmis technologijomis (IT)“. Į jų apibrėžimą įeina trys pagrindinės kategorijos: apdorojimo metodai, statistinių ir matematinių metodų taikymas, priimant sprendimus, ir aukštesnio lygio mąstymo modeliavimas, naudojantis kompiuterinėmis programomis.
Kartais informacinių technologijų terminas vartojamas kaip kompiuterių ir kompiuterių tinklų sinonimas, tačiau šis terminas taip pat apima ir kitas informacijos platinimo technologijas, tokias kaip televizija ir telefonai. Su informacinėmis technologijomis siejami kai kurie produktai ar paslaugos ekonomikoje, įskaitant kompiuterinę techninę įrangą, programinę įrangą, elektroniką, internetą, telekomunikacijų įrangą ir elektroninę komerciją.
IT atsiradimas pasaulyje
Įvairūs prietaisai skaičiavimams atlikti buvo pradėti naudoti prieš tūkstančius metų. Ankstyviausias skaičiavimo prietaisas buvo žymėtinė lazdelė. Vėliau buvo taikomos įvairios apskaitos priemonės (molio rutuliai, kūgiai ir kt.), kurie atspindėjo kiekį daiktų, gyvulių ar grūdų, tuščiaviduriuose nekeptuose molio induose. Ankstyviausiu žinomu mechaniniu analoginiu kompiuteriu ir ankstyviausiu žinomu mechanizmu laikomas „Antikythera“ mechanizmas, kurio paskirtis yra apskaičiuoti astronomines pozicijas, buvo išrastas maždaug pirmojo amžiaus pradžioje pr. m. e. Tik 1645 m. buvo sukurta pirmoji mechaninė skaičiuoklė, galinti atlikti keturis pagrindinius aritmetinius veiksmus. miniatiūra|dešinėje|Miuncheno Deutsches muziejuje eksponuojama „Zuse Z3“ kopija. „Zuse Z3“ yra pirmasis programuojamas kompiuteris.
Elektroniniai kompiuteriai, naudojantys reles arba vožtuvus, buvo pradėti kurti nuo 1940 m. pradžios. Pirmasis pasaulyje programuojamas elektromechaninis kompiuteris pavadinimu „Zuse Z3“ buvo baigtas statyti 1941 m. „Zuse Z3“ pagal šiuolaikinius standartus viena iš pirmųjų mašinų, kurią galima laikyti pilnai užbaigta skaičiavimo mašina. Antrojo pasaulinio karo metais buvo sukurtas pirmasis elektroninis kompiuteris pavadinimu „Colossus“, kurio paskirtis buvo iššifruoti vokiečių pranešimus. Nors šis kompiuteris buvo jau programuojamas, jis galėjo atlikti tik vieną užduotį. Kompiuteris neturėjo galimybės išsaugoti informaciją savo programos atmintyje, programavimas buvo atliekamas naudojant kištukus ir jungiklius, kad būtų galima pakeisti vidinius laidus. Pirmasis modernus elektroninis skaitmeninis kompiuteris galintis saugoti programą atmintyje buvo „Manchester Baby“, kuris pirmąją programą įvykdė 1948 m. birželio 21 d.
Keli iš vėlesnių puslaidininkių technologijos proveržių yra integrinis grandynas, kurį 1959 m. išrado Džekas Kiblis (Jackas Kilby) dirbantis „Texas Instruments“ ir Robertas Noisas (Robert Noyce) dirbantis „Fairchild Semiconductor“ kompanijoje. Tais pačiais 1959 m. metalo, oksido ir puslaidininkio lauko tranzistorių išrado Mohamedas Atala (Mohamed Atalla) ir Davonas Kahngas (Dawon Kahng) dirbę anksčiau minėtoje įmonėje „Bell Laboratories“. Ir mikroprocesorius, kurį 1971 m. išrado „Intel“ įmonės darbuotojai Tedas Hofas (Ted Hoff), Federikas Faginas (Federico Faggin), Masatošis Shimas (Masatoshi Shima) ir Stanlis Mazoras (Stanley Mazor). Šie svarbūs išradimai lėmė asmeninio kompiuterio ir informacijos ir ryšių technologijos (IRT) kūrimą 1970 m.
1996 m. pasaulyje buvo parduota 70,9 mln. asmeninių kompiuterių, 2000 m. – jau 134,7 mln., dar po penkerių metų pardavimai pasiekė 218,5 mln. Rekordiniai kompiuterių gamintojams buvo 2011 m., kuomet visame pasaulyje buvo parduota net 365,4 mln. kompiuterių. Nuo tada pardavimai kasmet mažėja. Antai 2018 m., „Gartner“ duomenimis, pasaulyje parduota 259,4 mln. kompiuterių – 1,3 proc. mažiau nei ankstesniais metais.
Remiantis saugojimo ir apdorojimo technologijomis, yra išskiriami keturi skirtingi IT kūrimo etapai: iki mechaninis (3000 m. pr. m. e. – 1450 m. p. m. e.), Mechaninis (1450–1840 m.), elektromechaninis (1840–1940 m.) ir elektroninis (1940 m. – dabartis).
IT atsiradimas Lietuvoje
miniatiūra|dešinėje|Skaičiavimo komplekso [[Rūta-110 reklaminė nuotrauka iš knygutės „Vilniaus skaičiavimo mašinų gamykla“ (sud. J. Bložė).]] 1962 m. gruodžio 23 d. vadovaujant Vilniaus Universiteto matematikos ir informatikos instituto docentui Gintautui Grigui buvo sukurtas pirmasis lietuviškas kompiuteris pavadinimu „Rūta”, kuris turėjo daug įtakos vėlesniam projektui „Rūta-110” – didesnei skaičiavimo mašinai. Tą dieną buvo baigti „Rūtos“ tarpžinybiniai bandymai, pasirašytas aktas, atveriantis kelią į serijinę gamybą, skirtą visos Sovietų Sąjungos vartotojams. Buvo gaminama 1964–1974 m., iš viso pagaminta 702 kompleksai. Tai buvo pati kompiuterių techninės įrangos ir informacijos apdorojimo metodų pradžia. kompiuterio „Rūta” paskirtis buvo įmonių buhalterijos, ekonomikos, statistikos apskaitai atlikti (pvz.: skaičiuoti gamyklose pagamintas detales, darbo efektyvumą ir t. t.). Lietuva tapo skaičiavimo mašinų, skirtų dideliems duomenų srautams apdoroti lydere Sovietų Sąjungoje. Ši skaičiavimo mašina pasklido visoje Sovietų Sąjungoje, nuo 1965 m. pabaigos pradėta eksportuoti į Bulgariją, Čekoslovakiją, Lenkiją, Rumuniją ir Vokietiją. Kompiuterio „Rūta” procesorius per sekundę galėjo atlikti 2,5 tūkst. operacijų, šiandieniniai procesoriai per sekundę atlieka dešimtis milijardų operacijų.
Vilniaus elektros skaitiklių gamykla 1964 m. pradėjo gaminti stalinius skaičiuotuvus „Vilnius” ir „Rasa“. Tuo metu staliniai skaičiuotuvai buvo panašūs į dideles rašomąsias mašinėles, tačiau galėjo atlikti šešis aritmetikos veiksmus. 1968 m. „Rūta” kompiuteris buvo patobulintas ir rinkoje pasirodė kaip „Rūta 110“. Vienam „Rūta 110“ kompleksui pagaminti (jis susidėjo iš kelių įrenginių ir įvairių priedų) prireikdavo 410 kilometrų laidų ir 16 tūkst. tranzistorių bei diodų. Tokių kompleksų buvo pagaminta tik 37.
1986 m. Kauno A.Sniečkaus politechnikos instituto (dabartinis KTU) Skaičiavimo mašinų katedros ir Kauno radijo matavimų technikos mokslinių tyrimų instituto darbuotojai suprojektavo pirmąjį lietuvišką personalinį kompiuterį „Santaka“. Jis buvo populiaraus Vakaruose kompiuterio „Sinclair ZX Spectrum” kopija. Šiandieninio kompiuterio jis taip pat nepriminė, nes buvo panašesnis į klaviatūrą, jungiamą prie monitoriaus.
Techninė įranga
miniatiūra|Stacionaraus kompiuterio vidus.
Techninė įranga informacinėse technologijose – informacijos apdorojimo sistemos fizinių komponentų visuma arba tos visumos dalis. Aparatinė įranga IT specialistų šnekamojoje kalboje gali būti vadinama „geležimi“ todėl, kad ji yra „kieta“ arba nelanksti pokyčių atžvilgiu. Kompiuterių techninė įranga apima fizines kompiuterio dalis, tokias kaip korpusas, centrinis procesorius (CPU), monitorius, pelė, klaviatūra, kompiuterio duomenų saugykla, vaizdo plokštė, garso plokštė, garsiakalbiai ir pagrindinė plokštė. Informacinės technologijos neegzistuoja be techninės įrangos, kadangi IT yra mokslas apie kompiuterius, o kompiuteriai yra sudaryti iš techninės įrangos.
Programinė įranga
Programinė įranga – duomenų rinkinys arba kompiuterio instrukcijos, nurodančios kompiuteriui, kaip reikia dirbti. Paprastai, techninė įranga vykdo programinės įrangos duotas komandas ar nurodymus. Programinė įranga yra vadinama „minkšta“, nes ją lengva pakeisti. Kompiuterių programinė įranga apima kompiuterines programas, bibliotekas, operacines sistemas, tvarkykles ir t. t. Žmonės dirbantys IT srityje valdo techninę įrangą per programinę įrangą: koduoja programas, kurios duoda komandas centriniam procesoriui. Pagrindiniai informacinių technologijų elementai yra techninė ir programinė įranga, nes šis derinys suformuoja naudingą kompiuterių sistemą.
Duomenų saugojimas
Visi kompiuteriai saugo, perduoda, keičiasi duomenimis. Kompiuteriai saugo skaitmeninius duomenis, kurie pateikiami naudojant dvejetainę skaičiavimo sistemą iš vienetų(1) ir nulių(0), nes žemiausia kompiuterio techninė įranga naudoja šią sistemą. Duomenys kompiuteryje organizuojami, valdomi ir saugomi (pvz. į duomenų bazę) pagal tam tikras duomenų struktūras ir algoritmus, kurios leidžia efektyviai jas pasiekti ir modifikuoti. Dažniausiai duomenų rinkinius modifikuoja duomenų bazių administratoriai.
Informacinių technologijų tinklai
Tokie tinklai apima kompiuterių tinklų, įskaitant aparatinę įrangą, programinę įrangą ir interneto protokolus, kūrimo, naudojimo ir priežiūros procesus, kad keli kompiuteriniai įrenginiai galėtų dalytis duomenimis. Tai yra viena iš svarbiausių IT sričių, nes internetas, kompiuterių susijungimas ir to susijungimo prižiūrėjimas yra svarbus IT darbe.
Kompiuterių ir duomenų apsauga
Kompiuterių apsauga, kibernetinis saugumas arba informacinių technologijų saugumas(IT saugumas) yra kompiuterių sistemų ir tinklų apsaugojimas nuo elektroninių duomenų vagių, paslaugų sutrikdymo ir sugedimo kompiuterių techninėje ar programinėje įrangoje. Ši sritis tampa vis svarbesnė dėl padidėjusio pasitikėjimo visomis informacinėmis technologijomis: kompiuterinėmis sistemomis, internetu ir belaidžio tinklo standartais, tokių kaip „Bluetooth“ ir „Wi-Fi“, ir dėl išmaniųjų telefonų, televizorių ir įrenginių, kurie įeina į ICT(daiktų internetas). Dabartiniame pasaulyje informacinių technologijų entuziastų bendruomenė pasiskirsčius į dvi puses: „programišiai“(„hakeriai“), kurie naudojasi informacinėmis technologijomis piktiems tikslams, ir kompiuterių specialistai, kurie naudoja informacines technologijas geriems tikslams.
IT specialistas
IT specialistas dirba su informacinėmis technologijomis savo darbe. Esminė IT specialisto atsakomybė yra užtikrinti įmonės naudojamų sistemų patikimumą ir saugumą. Taip pat IT specialistas atsakingas už informacinių technologijų sistemų įdiegimą, prižiūrėjimą ir tvarkymą. IT specialistai gali dirbti įvairiose informacinių technologijų srityse. IT specialisto galimos pareigos:
Versle
Kadangi darbas su informacija yra esminė verslo dalis, kompanijų vadovai turi skirti jam ne mažiau dėmesio nei kitoms svarbioms verslo funkcijoms. Technologijų pokyčiai suteikė vadovams progą pertvarkyti savo kompanijose naudojamas technologijas. Kompanijų vadovai pradeda įtraukti IT vadovus į klausimų svarstymą, susijusių su kompanijos valdymu ir strategija. Dabar beveik kiekviena įmonė turi IT specialistą, kuris prižiūri įmonės informacines sistemas ir technologijas. Taip pat 2008–2009 m. pasaulinės finansų krizės metu iškilo finansinių technologijų („FinTech“) mokslo sritis, kuri skatina skaitmenizacija versluose.
COVID-19 pandemijos laikotarpiu
COVID-19 pandemijos laikotarpiu informacinių technologijų paslaugų naudojimas ypač padidėjo. Dėl visuotinio karantino bei būtinos saviizoliacijos ženkliai išaugo internetinė prekyba, elektroniniai atsiskaitymo būdai, elektroninių prekių pirkimai, interneto naudojimas. Taip pat skaitmeninės priemonės padeda stebėti koronaviruso plitimą, tirti ir kurti diagnostikos, gydymo priemones ir vakcinas. Naudodamiesi plačiajuosčio ryšio tinklais ir skaitmenine infrastruktūra žmonės gali nuotoliniu būdu mokytis, bendrauti ir dirbti.
IT paslaugos Lietuvoje
IT sektorius yra sparčiai besiplečiantis sektorius Lietuvoje. Daugėja kibernetinės saugos sprendinius kuriančių įmonių, plečiasi rinka. 2018 m. Lietuvoje buvo 506 startuoliai, iš kurių apie 3/4 veikia taikydami informacinių ir ryšių technologijas(IRT), todėl šios srities pajėgumas Lietuvoje jau dabar yra didžiulis. Lietuva ypač patraukli finansinių technologijų įmonėms įsikurti ir plėstis, nes čia esama šioms įmonėms svarbių pranašumų: puikiai išvystyta infrastruktūra, inovacijoms atvira finansų rinkos priežiūros institucija, patraukli teisinė aplinka, kvalifikuota ir konkurencinga darbo jėga, galimybės iš Lietuvos vykdyti veiklą visoje ES. Lietuvoje taip pat yra išsivysčiusi ir stipri kibernetinio saugumo sistema, galinti informacinių technologijų įmonėms pasiūlyti naują požiūrį į kibernetinio saugumo problemas. Tinkamai išnaudodama šį pranašumų derinį, Lietuva turi galimybių pritraukti daugiau finansinių, informacinių technologijų įmonių.
IT statistika Lietuvoje
Pagal Lietuvos statistikos departamento duomenis, 2020 m. asmeninius kompiuterius namuose turėjo 77 proc., interneto prieigą – 82 proc. Beveik visi namų ūkiai, turintys namuose interneto prieigą, naudojosi plačiajuosčiu ryšiu. 78 proc. interneto prieigą turinčių namų ūkių naudojosi plačiajuosčiu laidiniu ar belaidžiu fiksuotu ryšiu, 66 proc. – mobiliojo ryšio tinklais. 2020 m. internetu naudojosi 83 proc. 16–74 metų amžiaus gyventojų (2019 m.– 82 proc.). Iš 16–24 metų amžiaus gyventojų internetu naudojosi 99 proc., iš 65–74 metų amžiaus – 46 proc. Palyginti su 2019 m., 6 proc. padaugėjo vyresnio (65–74 metų) amžiaus gyventojų, besinaudojančių internetu.
IT specialistai, pagal Lietuvos statistikos departamento duomenis informacijos ir ryšių sektoriuje, pirmąjį 2020 m. ketvirtį vidutiniškai gavo 2 584 eurus neatskaičius mokesčių.
Nagurkiškiai
Nagurkiškiai – kaimas Anykščių rajono savivaldybėje, 13 km nuo Anykščių.
Corry Brokken
Cornelia Maria „Corry“ Brokken (1932 m. gruodžio 3 d.; Breda – 2016 m. gegužės 31 d. Laren, Šiaurės Olandija) – olandų dainininkė.
1956 m. dainininkė dalyvavo pirmajame Eurovizijos dainų konkurse, kuriame atstovavo savo gimtinei su daina „Voorgoed Voorbij“. Tuomet pergalės pasiekti nepavyko. 1957 m. ji su daina „Net als toen“ laimėjo Eurovizijos dainų konkursą. Muziką šiai dainai sukūrė kompozitorius Guus Jansen, žodžius – Willy van Hemert. 1958 m. Corry Brokken trečią kartą dalyvauja šiame konkurse. Daina „Heel de Wereld“ užima paskutinę vietą.
1976 m. Brokken buvo Eurovizijos konkurso vedėja, o 1997 m. Eurovizijos finale ji paskelbė Nyderlandų balsavimo rezultatus. Nuo 8-to dešimtmečio neužsiima aktyvia dainininkės veikla. 1974-1979 m. studijavo teisę Utrechto universitete. Pradžioje ji dirbo advokate Larene (Šiaurės Olandija), 1991-1996 m. dirbo teisėja Hertogenbose.
Buvo ištekėjusi du kartus. 1956 m. susituokė su džiazo būgnininku ir perkusininku Cees See, tačiau santuoka truko tik metus. 1968 m. ištekėjo už teatro prodiuserio René Sleeswijk, pora išsiskyrė 1976 m.
Corry Brokken mirė 2016 m. gegužės 31 d., sulaukusi 83 metų.
Benshaimas
Benshaimas – miestas pietvakairų Vokietijoje, Reino slėnyje, Odenvaldo kalnų papėdėje, į pietus nuo Frankfurto prie Maino. Tekstilės, baldų, popieriaus pramonė; metalo, akmens dirbinių gamyba.
Istorija
Benshaimas rašytiniuose šaltiniuose minimas nuo 771 m.
Kopjapo provincija
Kopjapo provincija  – Atakamos regiono (Čilė) provincija, kurios administracinis centras – Kopjapo.
Geografija
Provincija yra Atakamos regiono centre. Ji ribojasi:
Provinciją sudaro 3 komunos:
Demografija
2002 m. Nacionalinio statistikos instituto (INE) atlikto gyventojų surašymo duomenimis provincijos gyventojų sudėtis tokia:
Naft Maysan FC
„Naft Maysan FC“ – Irako futbolo klubas iš Amaros. Žaidžia „Al-Maimuna“ stadione.
Istorija
Klubas įkurtas 2003 m. Žaidė Premjer lygoje.
Leonardas Pobedonoscevas
Leonardas Pobedonoscevas (g. 1979 m. lapkričio 15 d. Vilniuje) – Lietuvos teatro, kino ir televizijos aktorius.
Amanat Baghdad
„Amanat Baghdad“ sporto klubas – Irako futbolo klubas iš Bagdado. Žaidžia Premjer lygoje.
Istorija
Klubas įkurtas 1957 m. Tuo metu vadinosi Maslahat Naqil Al-Rukab.
1974 m., Al-Baladiyat (Ar: البلديات‎) po susijungimo su Maslahat Naqil Al-Rakab ir Esalet Al-Mai.
1977 m., Al-Amana (Ar: الأمانة‎) po susijungimo su Al-Baladiyat ir Amana Al-Asama.
2009 m. rugpjūčio 5 d. pavadintas Baghdad (Ar: بغداد‎). 2014 m. tapo Amanat Baghdad (Arabų k.: أمانة بغداد‎).
Nagurka (Telšiai)
Nagurka – kaimas Telšių rajono savivaldybėje, 4 km į pietvakarius nuo Žarėnų, Gedikėnų miške, šalia Ivančiaus ežero ir Žarnos upelio. Toliau vakaruose telkšo Rupūžinis. Į kaimą veda keliukas iš Girkantiškės. Dalis kaimo (negyvenama) yra Rietavo savivaldybėje.
Bejershofas
Istorija
Bartos žemės kaimo pavadinimas vokiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Jurgaičių valsčiaus dvaras. Priklausė Trempų parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono kaimas, 1947 m. birželio 25 d. – 2008 m. birželio 30 d. Novostrojevo apylinkės kaimas.
Angel-A
Angel-A – režisieriaus Luc Besson sukurta romantinė drama, demonstruota Sundance kino festivalyje 2007 m.
Turinys
Turinti daugybę skolų banditams ir niekaip negalintis jų gražinti, Andrė nusprendžia nusižudyti nušokdamas nuo tilto. Čia jis sutinka gražią moterį, kuri ketina padaryti tą patį. Šiai nušokus, Andrė taip pat neria iš paskos ir ją išgelbėja. Angela prisistačiusi mergina, dėkodama už išgelbėjimą, pareiškia, kad dabar visur ir visada juo seks, klausys ir jam padės.
Andrė pasiima Angelą su savimi į susitikimą su vienu iš savo skolintojų Frenku, tikėdamasis, kad šis jį gerbs labiau, jei greta jo bus tokia graži moteris. Ir tikrai, Angela padeda Andre išspręsti visas jį kankinančias finansines problemas, tačiau kuomet šis pradeda manyti radęs idealią savo gyvenimo moterį, paaiškėja, kad Angela – jį globoti atsiustas angelas Angel-A...
Krajevo Čviklai
Krajevo Čviklai  – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje.
Naidai
Naidai – kaimas Širvintų rajono savivaldybėje, 8 km nuo Zibalų.
Senatorių rūmai (Roma)
Senatorių rūmai – rūmai Kapitolijaus aikštėje Romoje, Italijoje, čia įsikūrusi Romos merija.
Istorija
XIII a. ant senųjų Tabularijaus (archyvas) griuvėsių buvo pastatyti Senatorių rūmai. Dabartinį rūmų fasadą sukūrė architektas Džiakomas Dela Porta, o darbus atliko Džirolamas Rainaldis. Mikelandželas sukūrė laiptus ir fontaną. Fontaną puošia trys statulos: iš šonų Tibas ir Nilas, o centre - iš porfyro ir marmuro sėdinti deivė Minerva. 1579 m. ant pastato architektas Martinas Longi pastatė Kapitolijaus bokštą, kurio viršuje yra Romos deivės skulptūra su paauksuotu kryžiumi. Bokšto laikrodis buvo paimtas nuo netoliese esančios Santa Maria in Aracoeli bažnyčios fasado.
Rutulinės bakterijos
Rutulinės bakterijos (Kokai) ( – skaisčiai raudona, – uoga) – rutulio arba beveik rutulio formos bakterijos ir tik retais atvejais jos esti pupos, inksto ar pusrutulio formos. Tai pačios paprasčiausios bakterijos. Kokais gali būti vadinami ir kiti apvalūs mikroorganizmai.
Rutulinių bakterijų skirstymas
thumb|300px|Rutulinių bakterijų grupės
Rutulinių bakterijų sukeliamos ligos
Prie žmogaus patogenų priskiriamų rutulinių bakterijų sukeliamos ligos:
E. T. Džošua oro uostas
E. T. Joshua oro uostas (IATA: SVD, ICAO: TVSV) – oro uostas Arnos Valėje, šalia Kingstauno, Sent Vinsento saloje. Prieš tai buvo žinomas kaip Arnos Valė oro uostas. Pavadintas Ebenezero Teodoro Džošua, Sent Vinsento ir Grenadinų vyriausiojo ministro, vardu.
Naideliai
Naideliai – kaimas Širvintų rajono savivaldybėje, 7 km nuo Zibalų.
Akira Jošidzava
miniatiūra|Akira Jošidzava Akira Jošidzava (吉澤 章 Yoshizawa Akira; 1911 m. kovo 14 d., Kaminokava, Japonija – 2005 m. kovo 14 d.) – šiuolaikinio origami meistras, populiarintojas.
Biografija
Akira Jošidzava gimė 1911 m. kovo 14 d. Toshigi prefektūroje pieno fermerių šeimoje. Baigė tik šešias klases ir trylikos metų išvažiavo į Tokiją dirbti fabrike, gaminti mašinų dalis. Tačiau savo išsilavinimą tęsė vakarinėje mokykloje. 1937 m. jis metė darbą fabrike ir visą laiką skyrė savo hobiui – origami, vos pragyvendamas iš atsitiktinių vienkartinių darbų. Antro pasaulinio karo metu jis dirbo Honkongo karo ligoninėje sanitaru, kur jis puošė savo pacientų lovas gražiais origamiais. Paskui dėl ligos grįžo atgal į Japoniją.
1944 m. šiek tiek jo sukurtų modelių buvo išleista Isao Honda‘os knygoje „Origami Shuko“. Pirmo pripažinimo sulaukė 1951 m., kada Tadasu Iizawa, žurnalo „Asahi Graph“ redaktorius, ieškojo ko nors, kas galėtų sukurti Zodiako ženklų origamius, kurių reikėjo iliustruoti straipsniui. Tuo metu jis vilkėjo seną karo uniformą – vienintelį savo drabužį ir pardavinėjo „tsukudani“ (žuvies patiekalas) vaikščiodamas per butus. Pasakojama, jog žurnalas nupirko jam naujus drabužius ir apgyvendino jį viešbutyje, kuriame jis dieną naktį dirbo prie Zodiako ženklų origamių kūrimo. Žurnalas išėjo 1952–ųjų sausio mėnesį, išgarsindamas Jošidzavą per vieną naktį.
Iizawa ir toliau gelbėjo. Su jo pagalba 1954 m. išėjo pirmoji Akiros Jošidzavos knyga „Atarashi Origami Geijutsu“ (naujasis origami menas). Tai pirmoji knyga, kurioje pateikiama jo sugalvota lankstymo instrukcijų (brėžinių) sistema, leidžianti pagal jas išlankstyti origami ir nemokančiam japonų kalbos žmogui. Tokie patys lankstymo schemų simboliai naudojami ir dabar.
Tais pačiais metais jis įkūrė ir „Tarptautinį origami centrą“ Tokijo mieste, 1955 m. Ginzoje surengė pirmą didelę origami darbų parodą, vėliau tais pačiais metais pasirodė jo darbų paroda ir Amsterdame, Stedelijko muziejuje. Ši paroda išgarsino jį Vakaruose.
Vėliau jis važinėjo po pasaulį, remiamas Japonijos fondų kaip kultūros atstovas. Per savo gyvenimą jis parašė 18 knygų ir iki 1989 m. sukūrė daugiau nei 50000 origami modelių. 1983 m. jis apdovanotas „Tekančios saulės ordinu“.
Jo knygos pradėjo „origami renesansą“, po duotos pradžios daugybė žmonių iš viso pasaulio susidomėjo šiuo menu, ėmė kurtis origami mėgėjų draugijos, pradėtos kurti naujos lankstymo technologijos (pvz., „tissue-foil“, „wet folding“ etc.) Pradėta leisti daug daugiau knygų. Akira Jošidzava mirė 2005 m. kovo 14 d. per savo gimtadienį, sulaukęs lygiai 94-ių metų.
Liberija (Kosta Rika)
Liberija  – miestas Kosta Rikos šiaurės vakaruose, 215 km nuo San Chosė, prie Liberijos upės. Gvanakastės provincijos ir Liberijos kantono administracinis centras. Veikia Daniel Oduber Quirós tarptautinis oro uostas, pro miestą eina Panamerikos plentas, yra atšaka į Nikoją. Yra bažnyčia, kelios mokyklos. Svarbus turistinis centras – kelionės į Nikojos ir Papagajo pusiasalių kurortus, Rinkon de la Vjechos ugnikalnį ir kt.
Istorija
Gyvenvietė įkurta 1769 m. ir pavadinta El Poblado de Guanacaste pagal čia augusias tikrąsias rintauses (ispaniškai guanacaste). 1824 m. miesto gyventojai siekė prisijungti prie Nikaragvos, bet 1826 m. Gvanakastė buvo priskirta Kosta Rikai. 1836 m. buvo suteiktas miesto statusas. 1854 m. miestas pervadintas į Liberiją.
Degučiai (Šilutė)
Degučiai – kaimas Šilutės rajono savivaldybėje, 18 km į pietryčius nuo Šilutės, prie kelio Žemaičių Naumiestis–Katyčiai. Seniūnaitijos centras. Veikia paštas (LT-99008). Stūkso Degučių akmuo su dubeniu. Kaime stovi liaudies architektūros formų medinė trikampio plano Degučių Šv. Vincento Ferero bažnyčia, pastatyta 1757 m., daug kartų remontuota – vienintelė tokio plano bažnyčia Lietuvoje. Viduje – trys drožinėti XVIII a. vietos meistrų altoriai su tapytais paveikslais, skulptūros. Šventoriuje – XVIII a. medinė stulpinės konstrukcijos varpinė su kalinėtu kryžiumi, XIX a. Nukryžiuotojo skulptūra.
Istorija
Į šiaurę nuo Degučių yra I tūkstantmečio pr. m. e. – I tūkstantmečio pradžios Juodžių piliakalnis vadinamas Pile ant kurio, kaip manoma stovėjo įtvirtinimai kovų su kryžiuočiais metu (minima P. Tarasenkos archeologinėje literatūroje). Degučiai minimi nuo XVIII a. pradžios.
1792 m. gegužės 15 d. suteiktos Magdeburgo teisės ir herbas (raudoname skyde auksinis briedis su sidabriniais ragais). Rusijos imperijos laikais Degučiai buvo Rusijos–Vokietijos pasienio punktas. 1831 m. ties Degučiais įvyko sukilėlių mūšis su Rusijos imperijos kariuomenės daliniais. XIX a. Degučiai buvo kaimas Raseinių apskrityje, priklausęs Žemaičių Naumiesčio parapijai.
1909 m. atidaryta pradžios mokykla, nuo 1950 m. septynmetė, aštuonmetė, devynmetė, nuo 1991 m. Degučių pagrindinė mokykla. 1955 m. įsteigta biblioteka. 1950–1993 m. daržovių sėklininkystės tarybinio ūkio centrinė gyvenvietė.
2006 m. patvirtintas naujasis Degučių herbas.
Krajevo Lentovas
Krajevo Lentovas  – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje.
Trylika (grupė)
„Trylika“ – Lietuvos sunkaus roko grupė, susikūrusi Kaune 1987 m.
Istorija
Susikūrė 1987 m.
Naidynė
Naidynė – kaimas Šakių rajono savivaldybėje, 9 km nuo Lekėčių.
Lendai
thumb|left Lendai  – lechtų gentis, gyvenusi apytikriai Mažojoje Lenkijoje ir Raudonoje Rutenijoje (Rytų Galicijoje) VII–XI amžiuose. Lotyniškai ši gentis buvo vadinama Lendizi.
Lendai buvo pasklidę plačiai, nes net kai kuriose Europos tautų kalbose lenkų pavadinimas kildinamas iš šio vardo, pvz.,, rytų slavų Lyakhi. Žodžiai lechitai, lechtų kalbos taip pat kilę iš šio pavadinimo.
Istorija
Prieš atsikraustant slavams, šioje vietoje gyveno lygų (lūgų) gentys susiję su Pševorsko kultūra ir keltų anartų gentys susiję su Puchovo kultūra. Lygai 400 m. pr. m. e. – 300 m. e. m. kontroliavo Gintaro kelio prekybą tarp Sembos ir Romos imperijos. Juos išstūmė rytų germanų gentys gotai ir vandalai. Po jų pasitraukimo vakarų slavai lendai ir vistulai užėmė šią teritoriją.
Apie 833 m. lendų žemės buvo prijungtos prie Didžiosios Moravijos valstybės. 899 m. įsiveržus magijarams, lendai pripažino jų viršenybę. X a. pirmoje pusėje jie mokėjo duoklę Igoriui I (Konstantinui VII) iš Kijevo.
Nuo maždaug 950 metų lendai politiškai buvo susiję su Bohemija. Abrahamas ben Jakobas, keliavęs į Rytų Europą 965 m. pažymi, kad Boleslovas II iš Bohemijos valdė šalį „besitęsiančią nuo Prahos iki Krokuvos“. Jo žodžius taip pat patvirtina Prahos arkivyskupystės įkūrimo dokumentas, kuriame sakoma, kad rytinės arkivyskupystės ribos 973 m. nustatytos Bugo ir Styrė upėmis.
Apie 970 m. šis regionas kurį laiką buvo kontroliuojamas Meškos I iš Lenkijos – šitai liudija Nestoro kronika teigianti, kad Vladimiras I iš Kijevo užkariavo Raudonąją Ruteniją (Rytų Galiciją) iš lenkų 981 m. Šitą taip pat liudija ir Haličo-Volynės (Galicijos-Volynės) kronika sakanti, kad Danylo 1227 m. žygis į Kališą buvo „tiek tolimas įsiskverbimas į Lenkiją, kiek nebuvo įsiskverbęs nei vienas kitas iš kunigaikščių, išskyrus Vladimirą I, kuris buvo pakrikštijęs tą žemę“.
Regionas laikinai sugrįžo į lenkų įtakos sferą 1018 m., kai Boleslavas I užėmė Raudonąją Ruteniją žygiuodamas į Kijevą. Jaroslavas I atkariavo šią pasienio teritoriją 1031 m. ir ji liko Kijevo Rusios bei jos įpėdinės – Haličo (Galicijos)-Volynės iki 1340 m., kuomet ji dar kartą buvo perimta Lenkijos karaliaus Kazimiero III. Manoma, kad lendai tuo metu jau buvo asimiliuoti Rytų Slavų.
Ladi Borovė
Ladi Borovė  – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje.
Miustiko tarptautinis oro uostas
Miustiko oro uostas (IATA: MQS, ICAO: TVSM) – oro uostas Miustiko saloje, Sent Vinsente ir Grenadinuose.
Anadyrio rajonas
Anadyrio rajonas  – administracinis rajonas Rusijoje, Čiukčių autonominės apygardos pietrytinėje dalyje. Administracinis centras – Anadyris (į sudėtį neįeina).
Geografija
Iš rytų prieina Beringo jūros Anadyrio įlanka. Prateka Anadyrio upė. Telkšo Elgygytgyno, Raudonasis ežerai.
Istorija
Anadyrio rajonas su centru Novo Marijinske (dab. Anadyris) įkurtas 1927 m. Nuo 2008 m. Anadyrio ir Beringo rajonai sujungti į Centrinį rajoną, o centru tapo Ugolyje Kopiai. Tačiau po kelių mėnesių grąžintas Anadyrio pavadinimas ir būstinė Anadyryje.
Gyvenvietės
Didžiausios gyvenvietės:
Huasko provincija
Huasko provincija  – Atakamos regiono (Čilė) provincija, kurios administracinis centras – Valjenaras.
Geografija
Provincija yra Atakamos regiono pietuose. Ji ribojasi:
Provinciją sudaro 4 komunos:
Demografija
2002 m. Nacionalinio statistikos instituto (INE) atlikto gyventojų surašymo duomenimis provincijos gyventojų sudėtis tokia:
Bilibino rajonas
Bilibino rajonas  – administracinis rajonas Rusijoje, Čiukčių autonominės apygardos pietvakarinėje dalyje. Administracinis centras – Bilibinas.
Geografija
Didelę dalį teritorijos užima Aniujo kalnynas. Teka Omolonas, Didysis ir Mažasis Aniujai, telkšo Ilirnėjaus, Tytylio ežerai.
Istorija
1930 m. įkurtas Rytų Tundros rajonas, 1961 m. jis pervadintas Bilibino rajonu. Pradžioje rajono centras buvo Osrtovnojuje, vėliau Aniujske, galiausiai – Bilibine.
Gyvenvietės
Didžiausios gyvenvietės:
Galina Murašova
Galina Murašova (g. 1955 m. gruodžio 12 d. Vilniuje) – Lietuvos lengvaatletė (disko metimas), olimpietė, trenerė, sporto darbuotoja.
Sporto pasiekimai
Treniravosi pas V. Sabaliauską (pirmasis), V. Burakauską. Buvo 7 kartus Lietuvos disko metimo čempione (1977–1982, 1988), Lietuvos spartakiados disko metimo varžybų laimėtoja (1978). 13 kartų gerino Lietuvos disko metimo rekordą (nuo 58,92 m – 1978 iki 72,14 m. – 1984).
Laimėjo TSRS čempionatuose (1983, 1988), buvo TSRS vicečempionė (1982, 1984), pasaulio (1983 Helsinkis, Suomija) vicečempionė (67,44 m). Dalyvavo 1980 m. Maskvos ir 1988 Seulo vasaros olimpinėse žaidynėse.
Treniravo jaunuosius sportininkus. Žymesnieji auklėtiniai: Austra Mikelytė, Lietuvos disko metimo čempionė, Renata Gustaitytė, 2000 m. Sidnėjaus žaidynių dalyvė, Raminta Sakalauskaitė, Lietuvos disko metimo čempionė.
Zenonas Norkus
Zenonas Norkus (g. 1958 m. birželio 22 d. Griniuose, Kelmės rajonas) – filosofas, sociologas Vilniaus universiteto (VU) Filosofijos fakulteto (FsF) profesorius, vertėjas, socialinių mokslų habilituotas daktaras, Lietuvos mokslo premijos (2009), Vilniaus universiteto Rektoriaus mokslo premijos (2002, 2008 m.) laureatas.
Biografija
Mama Morta Norkienė (Zevelskytė) (1929–1987), fizikos ir matematikos mokytoja. Paskutinė darbovietė – Pakražančio vidurinė mokykla (Kelmės rajonas), kurią 1976 m. baigė ir sūnus Zenonas Norkus.
Tėvas Bronius Norkus (g. 1930 m.), „Naujos vagos“ kolūkio traktorininkas. Sesuo Birutė gimė ir mirė 1964 m.
1965–1976 m. lankė Pakražančio vidurinę mokyklą. 1976–1981 m. studijavo filosofiją Leningrado universiteto Filosofijos fakultete, 1981-1984 m. aspirantas. 1984 m. gruodžio mėn. apgynė filosofijos mokslų kandidato disertaciją „Edmundo Huserlio logikos filosofija" (nostrifikuota 1993 m.).
2002 m. birželio 15 d. socialinių tyrimų institute apgynė habilitacinę disertaciją „Maxas Weberis ir racionalus pasirinkimas".
Stažavosi užsienyje: Bylefeldo universiteto Istorijos ir filosofijos fakultetas (1993 m. balandžio 1 d. iki 1993 m. birželio 30 d.), Baselio universiteto Filosofijos institutas Šveicarija (1994 m. spalis-1995 m. kovas), (Manheimo universiteto Socialinių mokslų fakulteto Sociologijos ir mokslo teorijos katedroje su Aleksanderio fon Humbolto fondo stipendija (1996 m. spalis – 1997 m. liepa), nuo 1998 m. spalio iki 1999 m. liepos 31 d. Berlyno mokslo kolegija, nuo 2003 m. liepos 14 d. iki 2003 m. rugojūčio 12 d. Kembridžo universiteto Darvino koledže (Didžioji Britanija), nuo 2003 m. rugsėjo 1 iki 2004 m. birželio 1 d. (su Fulbraito stipendija) Berkeley universiteto Slavistikos, Rytų Europos ir Eurazijos tyrimų institute (JAV), nuo 2009 m. sausio 12 d. iki 2009 m. balandžio 12 d. Berlyno Europos lyginamosios istorijos kolegija (Berlyno laisvasis universitetas).
Vedęs, žmona Jūratė Černevičiūtė (g. 1958); dukra Milda Norkutė (g. 1991).
Pedagoginė, mokslinė veikla
Nuo 1988 m. rugsėjo 1 d. iki 1989 m. rugpjūčio 31 d. VU Filosofijos katedros vyr. asistentas, 1989–2002 m. docentas. Nuo 1999–2001 m. dėstė Atviros visuomenės kolegijoje prie Atviros Lietuvos fondo.
Nuo 2002 m. rugsėjo iki 2003 m. VU FsF Filosofijos katedros, nuo 2003 m. rugsėjo iki 2004 m. rugsėjo Socialinės teorijos katedros profesorius, nuo 2004 m. VU Filosofijos fakulteto prodekanas, nuo 2004 m. rugsėjo – VU FsF Sociologijos katedros profesorius ., nuo 2018 metų Vilniaus universiteto Sociologijos katedros vedėjas.
2018 m. Zenonui Norkui suteiktas Vilniaus Universiteto išskirtinio profesoriaus statusas.
Moksliniai interesai – Lyginamoji istorinė imperijų sociologija, Pokomunistinė socialinė transformacija, Racionalaus pasirinkimo teorija, Makso Vėberio socialinė teorija, Istorijos ir socialinių mokslų filosofija.
Ladi Polnė
Ladi Polnė  – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaimas yra apie 10 km į šiaurę nuo Zambruvo ir apie 60 km į vakarus nuo vaivadijos centro Balstogės.
Zenonas Norkus
Pedagoginė, mokslinė veikla
Daugiau nei 100 straipsnių lietuvių ir užsienio kalba, taip pat daugelio knygų autorius.
Moka lietuvių, rusų, anglų, vokiečių kalbas.
Age Of Stones
Age Of Stones – latvių roko grupė, įsikūrusi 2001 m. spalį Valmieroje. Grupėje yra Nikas Jaunzemis (vokalas, gitara), Valtas Jakubovičas (vokalas, sologitara), Marekas Etmanis (vokalas, bosinė gitara), Artis Abelė (būgnai).
Naidūnai
Naidūnai – kaimas Šalčininkų rajono savivaldybėje, 6 km nuo Turgelių.
Moby
Moby daugiausiai žinomas dėl daugiamilijoniniu tiražu parduoto albumo „Play“, taip pat dėl singlų „Go“, „Porcelain“, „New York, New York“ su Debbie Harry, „South Side“ su Gwen Stefani, „We Are All Made of Stars“ ir „Lift Me Up“. Moby groja sintezatoriumi, gitara, bosine gitara, kelete savo dainų atliko vokalines partijas.
Degučiai (Zarasai)
Degučiai – kaimas Zarasų rajono savivaldybėje, 15 km į pietvakarius nuo Zarasų, ties kelių ir  sankryža. Seniūnijos ir seniūnaitijos centras. Stovi Degučių Šv. Antano Paduviečio koplyčia, 2 sentikių koplyčios (Degučių sentikių kapinių koplyčia, restauruota 2007 m., ir Degučių sentikių maldos namai, 2017 m.), senoji pašto stotis (istorijos paminklas), Lietuvos nepriklausomybės dešimtmečio paminklas (pastatytas 1928 m., dailininkas A. Rūkštelė; 1958 m. nugriautas, 1990 m. atstatytas, dailininkas A. Šeduikis). Veikia paštas (LT-32010), parapijos dailės galerija, gaisrinė, girininkija.
Gladiatorius (2000 filmas)
Gladiatorius  – 2000 m. JAV epinis istorinės dramos filmas, kurį režisavo Ridley Scott. Pagrindinius vaidmenis atliko Russell Crowe ir Joaquin Phoenix. Filmas buvo labai aukštai įvertintas kritikų, laimėjo daug įvairių nominacijų. Biudžetas – 103 mln. JAV dolerių. Filmo siužetas neatitinka istorinių faktų. Visame pasaulyje uždirbo 460,5 mln. JAV dolerių.
Degučiai (Zarasai)
miniatiūra|left|[[Lietuvos nepriklausomybės paminklas]]